b'\n_START_ARTICLE_\nKeylogger\n_START_PARAGRAPH_\nEn keylogger er et stykke software, der registrerer alt input fra tastaturet. Det bruges til at spionere mod den bruger, hvis computer er inficeret med virussen, oftest med henblik p\xc3\xa5 at stj\xc3\xa6le adgangskoder, kontonumre og andre f\xc3\xb8lsomme oplysninger, n\xc3\xa5r brugeren handler eller ordner bankforretninger via nettet. Oplysningerne kan blive gemt i en logfil p\xc3\xa5 offerets computer og/eller automatisk blive sendt til en forudbestemt e-mailadresse. Visse programmer til "for\xc3\xa6ldrekontrol" indeholder reelt ogs\xc3\xa5 en keylogger beregnet p\xc3\xa5 at overv\xc3\xa5ge b\xc3\xb8rns brug af chatprogrammer mv._NEWLINE_Keyloggere f\xc3\xa5s som regel ved at installere en .exe-fil (eksekverbar fil), som installerer et skadeligt program p\xc3\xa5 computeren. Spyware kan forhindres af et antivirusprogram.'